**PASKAIDROJUMA RAKSTS**

**Madonas novada pašvaldības**

**2023. gada 29. jūnijā saistošajiem noteikumiem Nr. 11**

**“Papildu sociālās palīdzības pabalsti Madonas novadā”**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | **Paskaidrojuma raksta sadaļas** | **Norādāmā informācija** | | Saistošo noteikumu mērķis un izdošanas nepieciešamības pamatojums | Saistošie noteikumi “Papildu sociālās palīdzības pabalsti Madonas novadā” (turpmāk – Saistošie noteikumi) izstrādāti ar mērķi sniegt atbalstu trūcīgām un maznodrošinātām mājsaimniecībām Madonas novada pašvaldības (turpmāk – Pašvaldība) teritorijā, kā arī mājsaimniecībām krīzes situācijā.  Sociālo pakalpojumu un sociālās palīdzības likuma (turpmāk – Likums) [35.](https://likumi.lv/ta/id/68488-socialo-pakalpojumu-un-socialas-palidzibas-likums#p35) panta otrajā daļā noteikts, ka papildu sociālās palīdzības pabalsti ir pabalsts atsevišķu izdevumu apmaksai un pabalsts krīzes situācijā. Likuma [36.](https://likumi.lv/ta/id/68488-socialo-pakalpojumu-un-socialas-palidzibas-likums#p36) panta sestajā daļā paredzēts, ka pabalstu atsevišķu izdevumu apmaksai piešķir par trūcīgu vai maznodrošinātu atzītai mājsaimniecībai un šo pabalstu mērķus, apmēru, piešķiršanas un izmaksas kārtību nosaka pašvaldība saistošajos noteikumos, un arī pabalsta krīzes situācijā apmēru, piešķiršanas un izmaksas kārtību nosaka pašvaldība saistošajos noteikumos.  Saistošajos noteikumos pabalsts atsevišķu izdevumu apmaksai tiek paredzēts diviem mērķiem: pabalsts veselības aprūpei un pabalsts bērna izglītībai.  Līdz šim pabalsta veselības aprūpes pakalpojumu apmaksai un pabalsta bērna izglītībai apmērs, piešķiršanas un izmaksas kārtība, kā arī pabalsta krīzes situācijā piešķiršanas un izmaksas kārtība noteikta Madonas novada pašvaldības 2021. gada 25. novembra saistošajos noteikumos Nr. 18 “Sociālās palīdzības pabalsti un maznodrošinātas mājsaimniecības ienākumu slieksnis Madonas novadā” (turpmāk – saistošie noteikumi Nr. 18). Saistošajos noteikumos Nr. 18 noteikts arī maznodrošinātas mājsaimniecības ienākumu slieksnis.  2023. gada 1. jūnijā spēku zaudē saistošo noteikumu Nr. 18 V. nodaļa Mājokļa pabalsts, kurā noteikti koeficienti mājokļa pabalsta aprēķināšanai, kuras izdošanu noteica Likuma 36. panta piektā daļa, jo Likuma 36. panta piektajā daļā tiek izdarīti grozījumi, kas stājas spēkā 2023. gada 1. jūnijā, kas nepieļauj pašvaldībai tiesības noteikt koeficientu garantētā minimālā ienākuma sliekšņu summai mājsaimniecībai un mājsaimniecību veidus, kuriem tiek piemērots koeficients mājokļa pabalsta apmēra aprēķināšanai.  2023. gada 1. jūlijā spēku zaudē saistošo noteikumu Nr. 18 7. punkts, kurā bija noteikts maznodrošinātas mājsaimniecības ienākumu slieksnis.  Lai nodrošinātu ērtāku saistošo noteikumu potenciālo grozīšanu un piemērošanu, lai dotu normatīvo regulējumu saistošo noteikumu Nr. 18 noteiktajās jomās, būtu izdodami divi jauni saistošie noteikumi: saistošie noteikumi “Papildu sociālās palīdzības pabalsti Madonas novadā” un saistošie noteikumi “Maznodrošinātas mājsaimniecības ienākumu slieksnis Madonas novadā”  Jaunajos saistošajos noteikumos pabalsta veselības aprūpei apmērs tiek saglabāts esošajā līmenī, bet tiek vienkāršota pabalsta piešķiršanas kārtība, paredzot pabalsta pieprasītājam iesniegt tikai iesniegumu un izdevumus apliecinošus dokumentus. Lai saņemtu pabalstu veselības aprūpei, izdevumiem par veselības aprūpi jābūt tajā periodā, kad mājsaimniecība ir bijusi atzīta par trūcīgu vai maznodrošinātu.  Pabalsta bērna izglītībai apmērs tiek palielināts par 15 *euro.*  Grozīta pabalsta krīzes situācijā piešķiršanas kārtība, paredzot tiesības pabalstu pieprasīt trīs mēnešu laikā (bija mēnesis) no krīzes situācijas rašanās brīža.  Saistošajos noteikumos paredzēts, ka ar šo noteikumu spēkā stāšanos spēku zaudē saistošie noteikumi Nr.18. | | Saistošo noteikumu fiskālā ietekme uz pašvaldības budžetu | Saistošo noteikumu īstenošanai prognozētā aptuvenā fiskālā ietekme uz Pašvaldības budžetu ir 128 000 *euro* gadā. Tiks palielināts pabalsts bērna izglītībai par 15 *euro*, pabalstu palielinājums tiks paredzēts pašvaldības budžetā no 2023. gada budžeta nesadalītajiem līdzekļiem.  Saistošo noteikumu izpilde notiks Pašvaldības kārtējā gada budžeta ietvaros.  Saistošo noteikumu īstenošanai finansējums ik gadu tiks paredzēts Pašvaldības budžetā. | | Saistošo noteikumu sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – Saistošie noteikumi paredz, ka Pašvaldības iedzīvotājiem tiks sniegts finansiāls atbalsts papildu sociālo pabalstu veidā, kas uzlabos Pašvaldības iedzīvotāju sociālo situāciju un dzīves kvalitāti. Iedzīvotājiem būs ērtāka pabalsta veselības aprūpei saņemšana, jo tiek samazināts iesniedzamo dokumentu daudzums. Pabalsta krīzes situācijā saņēmēji varēs iesniegumu un nepieciešamos dokumentus pabalsta saņemšanai iesniegt trīs, nevis viena mēneša laikā.  Ietekme uz vidi – nav attiecināms.  Ietekme uz iedzīvotāju veselību – Pašvaldība mazaizsargātākajām personu grupām sniegs atbalstu veselības aprūpes nodrošināšanai, kas uzlabos cilvēku veselību.  Ietekme uz uzņēmējdarbības vidi Pašvaldības teritorijā – nav attiecināms.  Ietekme uz konkurenci – Saistošajos noteikumos paredzētie pasākumi neierobežo konkurenci. | | Saistošo noteikumu ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām | Saistošie noteikumi neietekmē līdzšinējās administratīvās procedūras. Tāpat kā līdz šim personas, kas atbildīs Likuma 36. panta sestās daļas kritērijiem (trūcīgas un maznodrošinātas mājsaimniecības), varēs iesniegt dokumentus Pašvaldības iestādē “Madonas novada Sociālais dienests” un saņemt papildu sociālās palīdzības pabalstus. | | Saistošo noteikumu ietekme uz pašvaldības funkcijām un cilvēkresursiem | Jauna ietekme uz pašvaldības funkcijas, kuras izpildei tiek izstrādāti šie saistošie noteikumi – Pašvaldību likuma 4. panta pirmās daļas 9. punktā noteiktā autonomā funkcija: nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus, netiek paredzēta.  Saistošo noteikumu izpildes nodrošināšanai tiks iesaistīti Pašvaldības esošie cilvēkresursi, nav nepieciešams veidot jaunas Pašvaldības institūcijas vai darba vietas. | | Saistošo noteikumu izpildes nodrošināšana | Saistošajos noteikumos noteiktos pabalstus administrēs Pašvaldības iestāde “Madonas novada Sociālais dienests” | | Saistošo noteikumu prasību un izmaksu samērīgumu pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanai un paredz tikai to, kas ir vajadzīgs minētā mērķa nodrošināšanai. | | Saistošo noteikumu izstrādes gaitā veiktās konsultācijas ar privātpersonām, saņemtais sabiedrības viedoklis | Atbilstoši Pašvaldību likuma [46. panta](https://likumi.lv/ta/id/336956-pasvaldibu-likums#p46) trešajai daļai, lai informētu sabiedrību par Saistošo noteikumu projektu un dotu iespēju iedzīvotājiem izteikt viedokli, Saistošo noteikumu projekts no 2023. gada 24. maija līdz 7. jūnijam tika publicēts Pašvaldības tīmekļa vietnē [www.madona.lv](http://www.madona.lv) sadaļas “Dokumenti” apakšsadaļā “Saistošo noteikumu projekti”.  No 2023. gada 24. maija līdz 7. jūnijam iedzīvotāju priekšlikumi par Saistošo noteikumu projektu nav saņemti. | |

Domes priekšsēdētājs A. Lungevičs

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU